भेट्रान्स कप फुटबल हुने
ठमेल टुरिजम भेट्रान्स कप फुटबल असोजमा हुने भएको छ । ठमेल पयर्टन विकास परिषद्को आयोजनामा हुने प्रतियोगिता असोज ९ देखि ११ सम्म हुनेछ । कार्यक्रम संयोजक प्रसयराज भण्डारीका अनुसार २० टिमको सहभागिता रहने प्रतियोगिता लैनचोरस्थिति एनसेलले बनाएको मैदानमा हुनेछ । आयोजकको ठमेल इस्ट र ठमेल वेस्ट गरी दुई टिमको सहभागिता रहनेछ ।
काठमाडौँ — ठमेल टुरिजम भेट्रान्स कप फुटबल असोजमा हुने भएको छ । ठमेल पयर्टन विकास परिषद्को आयोजनामा हुने प्रतियोगिता असोज ९ देखि ११ सम्म हुनेछ । कार्यक्रम संयोजक प्रसयराज भण्डारीका अनुसार २० टिमको सहभागिता रहने प्रतियोगिता लैनचोरस्थिति एनसेलले बनाएको मैदानमा हुनेछ । आयोजकको ठमेल इस्ट र ठमेल वेस्ट गरी दुई टिमको सहभागिता रहनेछ ।नकआउटमा आधारमा चल्ने प्रतियोगितामा सहभागी टिमले कम्तीमा एक जना ४० वर्ष र एक जना ५० वर्षमाथिका खेलाडी हुनुपर्नेछ ।विजेताले दुई तथा उपविजेताले एक लाख रुपैंयाँ प्राप्त गर्ने प्रतियोगितामा व्यक्तिगत तीन अवार्ड पनि राखिएको छ । त्यसमा ‘प्लेयर अफ द सिरिज’, सर्वाधिक गोलकर्ता र उत्कृष्ट गोलरक्षक रहेका छन् । उनीहरूले जनही १० हजार पाउनेछन् । सेभेन ए साइड संरचनामा हुने प्रतियोगितामा नेपाली राष्ट्रिय टोलीका पूर्वकप्तान राकेश श्रेष्ठसहितका खेलाडी समावेश हुनेछन् । 